**Addenda á**

**Programación didáctica**

**do departamento de Relixión Católica**

(2º e 4º da E.S.O.; 2º Bach.)

Tal e como indica a Orde do 27 de decembro de 2022, a sesión de avaliación final do alumnado da **educación secundaria obrigatoria** deberá realizarse a partir do día 22 de xuño de 2023 e deberá coincidir coa sesión da terceira avaliación parcial.

No caso do **primeiro curso de bacharelato**, tal e como indica a orde do 20 de maio de 2022, os centros deberán realizar a sesión de avaliación final ordinaria a partir do día 5 de xuño, mantendo a obriga dos alumnos de asistir ás clases ata o 21 de xuño inclusive. As *probas finais da convocatoria extraordinaria* deben realizarse entre o 19 e o 21 de xuño do 2023 (artigo 11.2 da Orde). A *sesión de avaliación final extraordinaria* deberá realizarse a partir do día 22 de xuño de 2023.

No caso do **segundo curso de bacharelato**, tal e como indica a orde do 20 de maio de 2022, as datas das *sesións de avaliación final ordinaria* adecuaranse ás datas previstas para a convocatoria ordinaria da ABAU (que se prevé para os días 6,7 e 8 de xuño de 2023). A *sesión de avaliación final extraordinaria* deberá realizarse a partir do día 22 de xuño de 2023.

Tendo en conta as indicacións dos párrafos anteriores, recollidas da Dirección Xeral de Ordenación e Innovación educativa, relativas á organización do final de curso 2022-2023, para as etapas da ESO e de Bacharelato, a través dunha comunicación recibida da dirección do I.E.S. Luis Seoane, o Departamento de Relixión adapta as programacións didácticas en documentos de texto (para 2º e 4º da ESO; e 2º de Bach.) e na aplicación informática Proens (para 1º e 3º da ESO; e 1º de Bach.), dentro dos plazos que se indican na comunicación remitida pola Dirección Xeral.

**Criterios de cualificación, recuperación e promoción do alumnado**

Os criterios de avaliación propostos pola Comisión Episcopal de Enseñanza desenvólvense nos estándares de aprendizaxe presentados na Programación Didáctica de comezo do curso escolar, de xeito que un alumno aprobará esta materia cando obteña o grao mínimo segundo ás rúbricas do apartado dous de dita Programación onde se expresan os perfís competenciais. Tamén pode observarse nesas rúbricas a diferente puntuación que entre un e dez adquire o alumno, segundo a graduación da rúbrica.

Queda revisada a temporalización da materia e as tarefas correspondentes, de tal xeito que se garantice a asistencia a clase ata o último día, conforme á normativa oficial. Tamén se facilita e garantiza a recuperación e posta ao día, nos casos que correspondan, conforme aos criterios que se sinalan no dous títulos seguintes.

 **Criterios de cualificación**

 A nota de cada avaliación calcularase na seguinte proporción:

 1/ O 30% corresponderá á asistencia a clase, así como a atención e participación nas explicacións dos temas.

 2/ O 50% corresponderá ao traballo, tanto individual como en grupos, e será medido a través de rúbricas e rexistros

 de control.

 3/ O 10% corresponderá á actitude ante a aprendizaxe, que valorará a participación na aula e a implicación na

 materia.

 4/ O 10% corresponderá ao caderno de clase que deberá estar completo e correxido.

 **Criterios de recuperación**

Se un alumno acada unha cualificación igual ou superior a cinco, terá aprobada a materia. No caso contrario, deberá recuperala do xeito seguinte:

1/ Se suspende a primeira avaliación deberá presentar as súas producións ou tarefas na segunda avaliación. Se a autoría do alumno está garantida, e acada os estándares de aprendizaxe, a súa cualificación será dun cinco ou máis, conforme á calidade desas tarefas presentadas.

2/ Se suspende a primeira e/ou a segunda avaliación deberá presentar as súas producións ou tarefas na terceira avaliación, tendo como plazo o 21 de xuño inclusive. Se a autoría do alumno está garantida, e acada os estándares de aprendizaxe, a súa cualificación será dun cinco ou máis, conforme á calidade das tarefas presentadas.

3/ Se non acada o cinco na materia correspondente á terceira avaliación, o alumnado deberá presentar unha tarefa extraordinaria, proporcional ao tempo e circunstancias de final de curso, na última semana de clase, ata o 21 de xuño inclusive.

A cualificación final da materia será a media aritmética das cualificacións das tres avaliacións.

En canto á **promoción do alumnado** este departamento seguirá a normativa vixente e os criterios acordados, indicados na Programación de comenzo de curso, e adaptadas ás indicacións feitas anteriormente, conforme ás Ordes referidas.

**Rúbricas do blog ou caderno dixital**

|  |  |  |  |  |
| --- | --- | --- | --- | --- |
|  | **9-10** | **7-8** | **5-6** | **0-4** |
| **Contidos** | O blog recolle **todas**as actividades | O blog recolle **a maior parte** das actividades. | O blog recolle somentes **algunhas** das actividades. | O blog recolle **poucas** das actividades. |
| **Reflexións** | *Todas* as actividades expóñense cunhas **moi boas** reflexións. | *A maior parte* das actividades expóñense cunhas **boas** reflexións. | *Algunhas* das actividades teñen reflexións **suficintemente boas.** | *Moi poucas* reflexións son  **boas.** |
| **Rutinas de Pensamento** | ***Todas*** asreflexiónsteñen unharutina de pensamentoeestán ***ben*****realizadas.** | ***A maior parte***dasreflexiónsteñen unharutina de pensamentoeestán ***ben*** **realizadas.** | ***Algunhas***dasreflexiónsteñen unharutina de pensamentoeestán***ben*****realizadas.** | ***Moi poucas*** dasreflexiónsteñen unharutina de pensamentoe ***non*** **están ben**.   |
| **Escritura** | O blog nonten faltas de **ortografía****e a escritura está** **coidada.** | O blog ten**faltas de** **ortografía****e a****escritura non está****coidada.** | O blog ten**moitas faltas de ortografía****e non****se entende ben****o contido.** | O blog **non se entende****e está****infestado de faltas****de ortografía.** |
| **Presentación** | O blog e actividades teñen unha**presentación****moi coidada.** | **A presentación****é boa.** | **A presentación****non é boa.** | Tenunha**presentación****moi mala.** |
| **Creatividade** | O formato doblog é ***moi*****creativo e****innovador.** | O formato doblog é**creativo e****innovador.** | O formato doblog é ***pouco*****creativo e****innovador.** | O formato doblog **é *moi******pouco* creativo e****innovador.** |

**Tarefas do profesor:**

* Informar e expoñer con antelación a un exercicio comunicando o material necesario para a súa elaboración.
* Presentar o tema ou o asunto sobre o que vai desenvolverse a sesión do día.
* Ilustrar mostrando suficiente material visual para complementar o discurso teórico. As imaxes serán tanto as existentes nos arquivos dixitais dispoñibles na rede como as solucións aportadas polo alumnad. O alumnado de Relixión dispón dun blog ou portfolio persoal de cursos anteriores onde vai recollendo diversas aportacións.
* Explicar: definirase claramente a natureza dos exercicios, qué facemos, para qué o facemos, a qué cuestións temos que dar resposta, qué procedementos empregaremos, cales son os materiais máis axeitados para cada proposta e cómo traballaremos (individualmente, en grupo pequeno, en gran grupo...). Cando sexa necesario serán os propios alumnos os que corrixan publicamente os exercicios.
* Orientar: daranse pautas individualizadas para que cada alumno/a obteña o mellor resultado posible.
* Avaliar/ autoavaliarse: segundo as rúbricas axeitadas. Tralos resultados, faremos unha análise da metodoloxía empregada, unha autocrítica e unha crítica por parte do alumnado.
* Corrixir o blog ou caderno persoal do alumno coas rúbricas correspondentes .

**Tarefas do alumnado***:*

• Custodiar o material que lle proporciona o centro para o uso das novas tecnoloxías.

• Escoitar e mirar con atención as explicacións.

• Non perturbar o normal desenvolvemento da clase.

• Participar e colaborar en crear un clima propicio para a aprendizaxe.

• Preguntar ordenadamente para solucionar dúbidas.

• Atender e respectar as dúbidas e opinións dos compañeiros/as.

• Buscar e aportar ideas e solucións ás preguntas formuladas polo profesor.

• Elaborar a proposta de traballo, individual e de grupo, seguindo as instruccións e orientacións do profesor.

• Non plaxiar traballos realizados por terceiros.

• Autoavaliarse e solicitar aclaracións, no caso de non comprender algunha corrección.

Poderán expoñerse publicamente outras tarefas realizadas para disfrute e aproveitamento de toda a comunidade educativa.

**Luis Seoane,**

**Xefe do Departamento.**